wannaphong/clean_thaiwikipedia huggingface dataset:
# สกูบี้-ดู
สกูบี้-ดู  เป็นแฟรนไชส์การ์ตูนเคลื่อนไหวอเมริกัน ประกอบด้วยซีรีส์โทรทัศน์แอนิเมชันหลายซีรีส์ ซึ่งผลิตตั้งแต่ปี 1969 จนถึงปัจจุบัน ซีรีส์ดั้งเดิม สกูบี้-ดู นายอยู่ไหน! ผลิตให้ฮันนา-บาร์เบรา โดยนักเขียนโจ รูบีและเคน สเพียส์ในปี 1969 ซีรีส์เช้าวันเสาร์นี้นำแสดงโดยวัยรุ่นสี่คน คือ เฟรด โจนส์, แดฟนี เบลก, เวลมา ดิงค์ลีย์ และนอร์วิล "แชกกี" โรเจอส์ และพาสุนัขพันธุ์เกรตเดนสีน้ำตาลชื่อ สกูบี้-ดู ไปด้วยShostak, Stu (February 5, 2012). "Interview with Joe Ruby and Ken Spears". Stu's Show. Retrieved March 18, 2013. ผู้ไขปริศนาเกี่ยวข้องกับสิ่งที่น่าจะเป็นสิ่งมีชีวิตเหนือธรรมชาติผ่านการกระทำชวนหัวและความผิดพลาดต่าง ๆCD liner notes: Saturday Mornings: Cartoons' Greatest Hits, 1995 MCA Records

ในปี 2013 ทีวีไกด์จัดอันดับ สกูบี้-ดู เป็นการ์ตูนทีวียอดเยี่ยมตลอดกาลอันดับห้า

 ตัวละครหลัก 

 ภาพรวมละครชุด 

ชุด ฤดูกาล ชื่อ จำนวนตอน  การออกอากาศ ตอนแรก  ตอนจบ  เครือข่าย  1 1สกูบี้-ดู นายอยู่ไหน!  17  13 กันยายน 1969  17 มกราคม 1970 ซีบีเอส 28  12 กันยายน 1970	  31 ตุลาคม 1970  2 1เดอะนิวสกูบี้-ดูมูฟวีส์ 16  9 กันยายน 1972  23 ธันวาคม 1972} 28  8 กันยายน 1973  27 ตุลาคม 1973  3 1 เดอะสกูบี้-ดูโชว์ /เดอะสกูบี้/ไดโนมัตอาเวอร์ 16  11 กันยายน 1976  18 ธันวาคม 1976 เอบีซี 2 เดอะสกูบี้-ดูโชว์ /ออล-สตาร์ลาฟ-อะ-ลิมปิกส์ 8  10 กันยายน 1977  29 ตุลาคม 19773 เดอะสกูบี้-ดูโชว์ /แวร์อาร์ยู! 16  9  9 กันยายน 1978  4 พฤศจิกายน 1978 เดอะสกูบี้-ดูโชว์ /ออล-สตาร์ ลาฟ-อะ-ลิมปิกส์  7  11 พฤศจิกายน 1978  23 ธันวาคม 1978  4 1 สกูบี้-ดูแอนด์สแครปปี้-ดู ('79) 16  22 กันยายน 1979  5 มกราคม 1980  5 1สกูบี้-ดูแอนด์สแครปปี้-ดู ('80) /เดอะริชชี/สกูบี้โชว์ 13   8 พฤศจิกายน 1980  31 มกราคม 1981 27  19 กันยายน 1981  31 ตุลาคม 1981 3 สกูบี้-ดูแอนด์สแครปปี้-ดู ('80) /เดอะสกูบี้แอนด์สแครปปี้/พัพพีอาเวอร์ 13  25 กันยายน 1982  18 ธันวาคม 1982  6 1 เดอะนิวสกูบี้แอนด์สแครปปี้โชว์  10 กันยายน 1983  10 ธันวาคม 1983 2 เดอะนิวสกูบี้แอนด์สแครปปี้โชว์ /เดอะนิวสกูบี้-ดูมิสทะรีส์  8 กันยายน 1984  1 ธันวาคม 1984  7 1 สคูบี้-ดู กับ 13 ผีคดีกุ๊กๆ กู๋  7 กันยายน 1985  7 ธันวาคม 1985  8 1อะพัพเนมสกูบี้-ดู 10 กันยายน 1988 10 ธันวาคม 1988 28  9 กันยายน 1989  4 พฤศจิกายน 1989 33  8 กันยายน 1990  3 พฤศจิกายน 1990 4 3 สิงหาคม  1991  17 สิงหาคม 1991  9 1วอตส์นิว, สกูบี้-ดู? 14  14 กันยายน 2002  22 มีนาคม 2003 เดอะดับเบิลยูบี 2 13 กันยายน 2003  27 มีนาคม 20043 14  13  29 มกราคม 2005  16 เมษายน 2006 1  21 กรกฎาคม 2006  การ์ตูนเน็ตเวิร์ค  10 1แชกกีแอนด์สกูบี้-ดูเก็ตอะคลู! 13  23 กันยายน 2006  5 พฤษภาคม 2007  เดอะซีดับเบิลยู 2 22 กันยายน 2007  15 มีนาคม 2008  11 1สกูบี้-ดู! กับบริษัทป่วนผีไม่จำกัด 26  5 เมษายน 2010  26 กรกฎาคม 2011  การ์ตูนเน็ตเวิร์ค 2 30 กรกฎาคม 2012  5 เมษายน 2013  121สุดยอดเลย สคูบี้-ดู! 26  20  5 ตุลาคม 2015  12 มีนาคม 2016 6  20 มิถุนายน 2017  บูมเมอแรง226  15  28 กันยายน 2017  22 ธันวาคม 2017  บูมเมอแรง เอสวีโอดี 11  8 มีนาคม 2018  18 มีนาคม 2018  บูมเมอแรง  131สกูบี้-ดูแอนด์เกสส์ฮู?  26  13  27 มิถุนายน 2019  19 กันยายน 2019  บูมเมอแรง เอสวีโอดี(ตอนที่ 1–41)เอชบีโอแม็กซ์ (ตอนที่ 42–52) 13  2 กรกฎาคม 2020 226 1 ตุลาคม 2020 1 ตุลาคม 2021  14 1เวลมา 10  12 มกราคม 2023  9 กุมภาพันธ์ 2023  เอชบีโอแม็กซ์ (ฤดูกาลแรก)แม็กซ์ (ฤดูกาลที่ 2) 2 10  25 เมษายน 2024
# ฆนะ
ฆนะ คือ สิ่งที่เนื่องกันอยู่ ท่านได้แบ่งฆนะ ออกเป็น 4 อย่าง คือ สันตติฆนะ สมูหฆนะ กิจจฆนะ อารัมมณฆนะ1. กสิภารทฺวาชสุตฺตวณฺณนา - 1. กสิภารทฺวาชสุตฺตวณฺณนา - -15- สารตฺถปฺปกาสินี-อฏฐถกถา 1 สคาถวคฺค-อฏฺฐกถา (พุทฺธโฆส) - สํ.อฏฺ. 1 ข้อ 197.
 สันตติฆนะ คือ ขันธ์ 5 (ปรมัตถ์) ที่เกิดดับสืบเนื่องกันไปไม่ขาดสาย, ซึ่งเร็วจนดูเหมือนกับว่า ขันธ์ 5 ไม่มีอะไรเกิดดับ (บัญญัติ).
 สมูหฆนะ คือ ขันธ์ 5 (ปรมัตถ์) ที่เกิดร่วมกันสัมพันธ์อาศัยซึ่งกันและกัน, จนดูราวกะว่า ขันธ์ทั้ง 5 เป็นกลุ่มก้อน เป็นหนึ่งเดียวกัน (บัญญัติ).
 กิจจฆนะ คือ ขันธ์ 5 (ปรมัตถ์) ที่มีกิจรสคือหน้าที่แตกต่างกันออกไป, ซึ่งหากไม่มีปัญญาก็อาจดูเหมือนกับว่า ขันธ์ 5 มีกิจอย่างใดอย่างหนึ่งเพียงกิจเดียว (บัญญัติ).
 อารัมมณฆนะ คือ ขันธ์ 4 (ปรมัตถ์) ที่จำแนกการทำให้เป็นอารมณ์ออกได้หลายอย่าง, แต่ผู้ไม่มีปัญญาจะถือเอาว่า จิตทำให้เป็นอารมณ์ได้แบบเดียว (บัญญัติ)14. เอตทคฺควคฺโค - 18. อปรอจฺฉราสงฺฆาตวคฺควณฺณนา -20-(1)- สารตฺถมญฺชูสา 1 องฺคุตฺตรนิกายฎีกา เอกกนิปาตฎีกา (สารีปุตฺต) - อํ.ฏี. 2 ข้อ 4531. กสิภารทฺวาชสุตฺตวณฺณนา - 1. กสิภารทฺวาชสุตฺตวณฺณนา - -15- ลีนตฺถปฺปกาสนา 1 สคาถวคฺคฎีกา (ธมฺมปาล) - สํ.ฏี. 1 ข้อ 197.
# โรดส์
โรดส์ (Catholic Encyclopedia:Rhodes; , Ródos, IPA:ˈro̞ðo̞s; ;  ออตโตมันตุรกี:ردوس Rodos; ลาดิโน: Rodi หรือ Rodes) เป็นเกาะของประเทศกรีซที่ตั้งอยู่ราว 18 กิโลเมตรทางตะวันตกเฉียงใต้ของตุรกีทางตะวันออกของทะเลอีเจียน โรดส์เป็นเกาะที่ใหญ่ที่สุดในหมู่เกาะโดเดคานีส (Dodecanese) ทั้งทางเนื้อที่และทางจำนวนประชากร โดยมีประชากร 117,007 คน (ค.ศ. 2001) โดย 53,709 พำนักอาศัยอยู่ในเมืองโรดส์ที่เป็นเมืองหลวงของเกาะ

โรดส์มีความสำคัญในประวัติศาสตร์เพราะเป็นที่ตั้งของเทวรูปเฮลิออส (Colossus of Rhodes) ซึ่งเป็นหนึ่งในเจ็ดสิ่งมหัศจรรย์ของโลก ตัวเมืองจากยุคกลางได้รับการสถาปนาให้เป็นมรดกโลก
# ครีต
ครีต  หรือ ครีตี (: Krētē, Kriti) เป็นเกาะที่ใหญ่ที่สุดในหมู่เกาะกรีกและเป็นเกาะที่ใหญ่เป็นลำดับห้าในบรรดาเกาะในทะเลเมดิเตอร์เรเนียน ที่มีเนื้อที่ 8,336 ตารางกิโลเมตร

ครีตเป็นศูนย์กลางของอารยธรรมมิโนอันBritannica online encyclopedia article on Minoan civilization (Minoan civilization) ที่เป็นอารยธรรมที่เก่าแก่ที่สุดในบรรดาอารยธรรมกรีกที่รุ่งเรืองระหว่างราว 2600 ถึง 1400 ปีก่อนคริสต์ศักราช

ในปัจจุบันครีตเป็นหนึ่งในสิบสามเขตการปกครองของกรีซ (Peripheries of Greece) และมีความสำคัญทางเศรษฐกิจและวัฒนธรรมต่อกรีซ เดิมเกาะครีตรู้จักกันในชื่อภาษาอิตาลีว่า “คันเดีย” (Candia) จากชื่อเมืองหลวงในยุคกลางฮีราคลีออน (Heraklion) “Chandax” (ภาษากรีก: Χάνδαξ หรือ Χάνδακας, "คู", ตุรกี: Kandiye) ในภาษาละตินเรียกว่า “เครตา” (Creta) และในภาษาตุรกีเรียกว่า “กิริต” (Girit)

ที่ตั้งของครีตมีความสำคัญทางประวัติศาสตร์ที่ในปัจจุบันเป็นสถานที่ที่เป็นที่นิยมของนักท่องเที่ยว ครีตเป็นที่ตั้งของ สถานที่สำคัญของอารยธรรมมิโนอันที่รวมทั้งคนอสซอส และ ไฟทอส (Phaistos), กอร์ทิส (Gortys), เมืองท่าคาเนีย (Chania) ของเวนิส, ปราสาทเวนิสที่เรธิมโน (Rethymno) และ ซอกเขาซามาเรีย (Samaria Gorge)
ในช่วงสงครามโลกครั้งที่สองเกาะครีตเป็นฐานทัพเรือของอิตาลี

แคว้นครีต
ครีต (, ,) เป็นหนึ่งในสิบสามแคว้นของกรีซซึ่งก่อตั้งขึ้นหลังการปฏิรูปการปกครองในปี 1987Π.Δ. 51/87 "Καθορισμός των Περιφερειών της Χώρας για το σχεδιασμό κ.λ.π. της Περιφερειακής Ανάπτυξης" (Determination of the Regions of the Country for the planning etc. of the development of the Region, ΦΕΚ A 26/06.03.1987
# ทัดดิโอ กัดดี
ทัดดิโอ กัดดี  (ราว ค.ศ. 1300 - ค.ศ. 1366) เป็นจิตรกรและสถาปนิกของสมัยฟื้นฟูศิลปวิทยาชาวอิตาลีในคริสต์ศตวรรษที่ 14 ผู้มีความเชี่ยวชาญทางการเขียนจิตรกรรมฝาผนัง 

ในฐานะจิตรกรทัดดิโอสร้างงานฉากแท่นบูชา และงานจิตรกรรมฝาผนัง และเป็นที่ทราบกันว่าเป็นลูกศิษย์คนสำคัญของจอตโต ดี บอนโดเน ในฐานะสถาปนิกทัดดิโอได้ชื่อว่าเป็นผู้ออกแบบปอนเตเวคคิโอ (Ponte Vecchio)

ชีวิตและงาน
ทัดดิโอเป็นบุตรของกัดโด กัดดีศิลปินที่ไม่ทราบรายละเอียดมากนัก การศึกษาทางด้านศิลปะส่วนใหญ่มาจากการเป็นลูกศิษย์และผู้ช่วยของจอตโต ดี บอนโดเน เชนนิโน เชนนินิ (Cennino Cennini) กล่าวถึงทัดดิโอว่าเป็นเหมือนลูกของจอตโตและทั้งสองคนมีความสัมพันธ์ที่เนิ่นนานถึง 24 ปี  

งานสมัยแรกเช่น “นักบุญฟรานซิสได้รับแผลศักดิ์สิทธิ์ ” (ราว ค.ศ. 1325-ค.ศ. 1330, สีฝุ่นบนแผงไม้) แสดงให้เห็นถึงอิทธิพลของจอตโตอยู่บ้าง

งานเขียนที่อาจจะเป็นงานเขียนที่สำคัญที่สุดก็คืองานภาพชุดจิตรกรรมฝาผนังที่เป็นเรื่องราวชีวิตของพระแม่มารีและชีวิตของพระเยซูในชาเปลจุยยี (หรือชาเปลบารอนเชลลิ) ภายในบาซิลิกาซานตาโครเชในฟลอเรนซ์ ที่เขียนราวระหว่างปี ค.ศ. 1328-ค.ศ. 1338 “การประกาศของเทพต่อเด็กเลี้ยงแกะ” แสดงให้เห็นถึงความสนใจเรื่องแสงและผลที่เกิดจากการใช้แสงในงานเขียน โดยเฉพาะความสนใจในการศึกษาสุริยุปราคาที่เป็นผลทำให้ได้รับการบาดเจ็บในดวงตาในปี ค.ศ. 1339.  

ในฐานะสถาปนิกทัดดิโอได้ชื่อว่าเป็นผู้ออกแบบปอนเตเวคคิโอ (Ponte Vecchio) หรือสะพานเก่า และปอนเตซาตาทรินิตา (Ponte Santa Trinita) ใกล้ๆ กันที่ถูกทำลายไปในคริสต์ศตวรรษที่ 16

สิ่งสองสิ่งที่เป็นพยานว่าทัดดิโอเป็นจิตรกรคนสำคัญคนหนึ่งของฟลอเรนซ์คือ:
จอร์โจ วาซารีบันทึกประวัติของทัดดิโอใน “ชีวิตจิตรกร, ประติมากร, และสถาปนิกผู้ดีเด่น”
ชื่อของทัดดิโอปรากฏในรายการ “จิตรกรผู้มีชื่อเสียงผู้อยู่ในฟลอเรนซ์”

ทัดดิโอมีบุตรชายสี่คน สามคนเป็นจิตรกรที่รู้จัก: จิโอวานนิ กัดดี, อักโนโล กัดดี และ นิโคโล กัดดี แต่ไม่มีหลักฐานอะไรที่บ่งว่าซาโนบิลูกชายคนที่สี่เป็นจิตรกรจริงจัง
# จักรพรรดิมากรีนุส
จักรพรรดิมากรีนุส หรือ มาร์คัส โอเพลลิอัส มากรีนุส Roman-emperors.org: Macrinus (217-218 A.D.)  (ราว ค.ศ. 165 – มิถุนายน ค.ศ. 218) มากรีนุสเป็นจักรพรรดิแห่งจักรวรรดิโรมัน ทรงครองราชย์ระหว่างวันที่ 8 เมษายน ค.ศ. 217 จนเสด็จสวรรคตในเดือนมิถุนายน ค.ศ. 218 ระยะเวลาการครองราชย์เพียงสิบสี่เดือน มากรีนุสทรงเป็นจักรพรรดิองค์แรกที่ไม่ได้เป็นสมาชิกของชนชั้นเซเนท และเป็นพระจักรพรรดิองค์แรกที่สืบเชื้อสายมาจากเบอร์เบอร์"Macrinus, by race a Moor, from Caesarea... one of his ears had been bored in accordance with the custom followed by most of the Moors", Cassius Dio, Dio's Rome (bk 79),  Kessinger Publishing, 2004, v.6, p.21
# รัฐเคาะลีฟะฮ์อับบาซียะฮ์
รัฐเคาะลีฟะฮ์อับบาซียะฮ์  เป็นรัฐเคาะลีฟะฮ์ราชวงศ์ที่สามที่ดำรงตำแหน่งหลังจากนบีมุฮัมมัด ก่อตั้งโดยผู้เป็นลูกหลานของอับบาส อิบน์ อับดุลมุฏฏอลิบ (ค.ศ. 566–653) ลุงของมุฮัมมัด ซึ่งเป็นที่มาของชื่อราชวงศ์ หลังจากโค่นล้มรัฐเคาะลีฟะฮ์อุมัยยะฮ์ในการปฏิวัติราชวงศ์อับบาซียะฮ์เมื่อ ค.ศ. 750 (ฮ.ศ. 132) รัฐเคาะลีฟะฮ์ได้ตั้งศูนย์กลางรัฐบาลแห่งแรกที่กูฟะฮ์ (ปัจจุบันอยู่ในประเทศอิรัก) จากนั้นใน ค.ศ. 762 เคาะลีฟะฮ์อัลมันศูรได้สถาปนาเมืองแบกแดดใกล้กับบาบิโลน เมืองหลวงของจักรวรรดิบาบิโลนโบราณ แบกแดดจึงกลางเป็นศูนย์กลางในด้านวิทยาศาสตร์, วัฒนธรรม และสิ่งประดิษฐ์ในยุตที่รู้จักกันในชื่อ ยุคทองของอิสลาม นอกจากนี้ยังเป็นที่ตั้งของสถาบันการศึกษาที่สำคัญหลายแห่ง ได้แก่ บัยตุลฮิกมะฮ์ เช่นเดียวกันกับสภาพแวดล้อมที่มีความหลากหลายทางเชื้อชาติและหลายศาสนา จนทำให้ที่นี่มีชื่อเสียงไปทั่วโลกในฐานะ "ศูนย์กลางแห่งการเรียนรู้"

สมัยอับบาซียะฮ์เเป็นจุดที่มีการพึ่งพาข้าราชการเปอร์เซีย (อย่างตระกูลแบร์แมคียอน) ในการบริหารดินแดนและการรวมประชากรมุสลิมที่มิใช่ชาวอาหรับใน อุมมะฮ์ (ประชาชาติมุสลิม) ชนชั้นปกครองให้การยอมรับขนบธรรมเนียมเปอร์เซียอย่างกว้างขวาง และพวกเขาก็เริ่มให้การอุปถัมภ์ศิลปินและนักวิชาการ แม้จะมีความร่วมมือในเบื้องต้น อับบาซียะฮ์ในช่วงปลายคริสต์ศตวรรษที่ 8 ทำให้ตนเองแปลกแยกจากทั้งมะวาลีที่มิใช่อาหรับและข้าราชการเปอร์เซีย พวกเขาถูกบังคับให้สละอำนาจเหนืออัลอันดะลุส (ปัจจุบันคือสเปนและโปรตุเกส) ให้แก่อุมัยยะฮ์ใน ค.ศ. 756, โมร็อกโกแก่อิดรีสิดใน ค.ศ. 788, อิฟรีกียะฮ์และซิซิลีให้แก่อัฆละบิดใน ค.ศ. 800, โฆรอซอนและทรานโซเซียนาให้แก่ซอมอนิด และเปอร์เซียให้แก่ซัฟฟาริดในคริสต์ทศวรรษ 870 และอียิปต์แก่รัฐเคาะลีฟะฮ์ฟาฏิมียะฮ์ใน ค.ศ. 969

อำนาจทางการเมืองของเคาะลีฟะฮ์ถูกจำกัดด้วยจุดรุ่งเรืองของราชวงศ์บูยิดของอิหร่านและเซลจุคเติร์กที่ยึดครองแบกแดดใน ค.ศ. 945 และ 1055 ตามลำดับ ถึงแม้ว่าความเป็นผู้นำของอับบาซียะฮ์เหนือจักรวรรดิอิสลามอันกว้างใหญ่ค่อย ๆ สูญเสียบทบาทลงจนเหลือเพียงพิธีการทางศาสนาในรัฐเคาะลีฟะฮ์ ราชวงศ์นี้ยังคงปกครองเหนือดินแดนเมโสโปเตเมียในรัชสมัยเคาะลีฟะฮ์อัลมุกตะฟี และขยายถึงอิหร่านในรัชสมัยเคาะลีฟะฮ์อันนาศิร ยุคแห่งการฟื้นฟูและผลสำเร็จทางวัฒนธรรมของอับบาซียะฮ์สิ้นสุดลงใน ค.ศ. 1258 ด้วยการปล้นสดมแบกแดดโดยมองโกลภายใต้การนำของฮูลากู ข่าน และการประหารชีวิตอัลมุสตะอ์ศิม สายผู้ปกครองของอับบาซียะฮ์และวัฒนธรรมมุสลิมโดยทั่วไปจึงย้ายศูนย์กลางไปที่ไคโร เมืองหลวงของมัมลูกใน ค.ศ. 1261 แม้ว่าจะไม่มีอำนาจทางการเมือง (ยกเว้นในสมัยเคาะลีฟะฮ์อัลมุสตะอีนแห่งไคโร) ราชวงศ์นี้ยังคงอ้างสิทธ์ในอำนาจทางศาสนา จนกระทั่งไม่กี่ปีหลังออตโตมันพิชิตอียิปต์ใน ค.ศ. 1517 ทำให้อัลมุตะวักกิลที่ 3 เป็นเคาะลีฟะฮ์อับบาซียะฮ์องค์สุดท้าย

หมายเหตุ
# จักรพรรดิปูบลิอุส แซ็ปติมิอุส แกตา
จักรพรรดิปูบลิอุส แซ็ปติมิอุส แกตาRoman-emperors.org: Geta (211 A.D.)   (7 มีนาคม ค.ศ. 189 – 26 ธันวาคม ค.ศ. 211) ปูบลิอุส แซ็ปติมิอุส แกตาเป็นจักรพรรดิแห่งจักรวรรดิโรมันของราชวงศ์เซเวรัน ผู้ครองราชย์ระหว่างปี ค.ศ. 209 จนถึงวันที่ 4 กุมภาพันธ์ ค.ศ. 211 ร่วมกับพระราชบิดาจักรพรรดิแซ็ปติมิอุส แซเวรุสและพระเชษฐาจักรพรรดิการากัลลา และระหว่างวันที่ 4 กุมภาพันธ์ ค.ศ. 211 จนเสด็จสวรรคตร่วมกับพระเชษฐาจักรพรรดิการากัลลา
# มหาวิทยาลัยศิลปะเบรเมิน
มหาวิทยาลัยศิลปะเบรเมิน (,) เป็นมหาวิทยาลัยในเบรเมิน ประเทศเยอรมนี มีประวัติย้อนไปถึง ค.ศ. 1873 ประกอบด้วยคณะวิจิตรศิลป์และการออกแบบ และคณะดนตรี มีนักศึกษาประมาณ 900 คน ศาสตราจารย์ 65 คน และผู้ช่วยศาสตราจารย์ 180 คน

 แหล่งข้อมูลอื่น 
 เว็บไซต์อย่างเป็นทางการ   
 เว็บไซต์สำหรับนักศึกษานานาชาติ  
 Online portal ARTIST for Applications   

ศิลปะเบรเมิน
ศิลปะเบรเมิน
ศิลปะเบรเมิน
เบรเมิน
หมวดหมู่:สิ่งก่อสร้างในเบรเมิน
# ศักดิ์ชาย แหลมฟ้าผ่า
ศักดิ์ชาย สิงห์ทอง หรือ ศักดิ์ชาย แหลมฟ้าผ่า สถิติการชก 2 ครั้ง แพ้ 2 

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นแบนตัมเวท  เมื่อ 11 พ.ค.  2511 แพ้คะแนน ลี วอนซุก (เกาหลีใต้)  ที่เกาหลีใต้
# มาร์ติน โซโลริโอ
มาร์ติน โซโลริโอ (Martin Solorio) นักมวยสากลชาวเม็กซิโก เกิดเมื่อ 21 ตุลาคม พ.ศ. 2513 สถิติการชก 27 ครั้ง ชนะ 13 (น็อค 7) เสมอ 1 แพ้ 13 

 เกียรติประวัติ 

 แชมป์เม็กซิโกแปซิฟิกรุ่นแบนตัมเวท (2539)
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นแบนตัมเวทเมื่อ 23 มีนาคม 2539 แพ้น็อค หลักหิน ซีพียิม ยก 2 ที่ กทม
# ศักดิ์สมุทร สิงห์สมัย
ศักดิ์สมุทร สิงห์สมัย หรือมะไฟ ณ ราชวัตร สถิติการชก 38 ครั้ง ชนะ 29 (น็อค 18) แพ้ 9 

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นฟลายเวทเมื่อ 13 กรกฎาคม 2528 แพ้น็อค ชิน ฮิซุบ (เกาหลีใต้) ยก 5 ที่ เกาหลีใต้
# สวนสมเด็จพระศรีนครินทร์ 84
สวนสมเด็จพระศรีนครินทร์ ๘๔ เป็นสวนสาธารณะขนาดใหญ่ในอำเภอเมืองนครศรีธรรมราช จังหวัดนครศรีธรรมราช สร้างเนื่องในวโรกาสสมเด็จพระศรีนครินทราบรมราชชนนี เจริญพระชนมายุ 84 พรรษา ใน พ.ศ. 2527
 ประวัติ 

 ที่ตั้งและอาณาเขต 

 การแบ่งพื้นที่ 
 พุทธภูมิ 

 พิพิธภัณฑ์เมืองนครศรีธรรมราช 

 หอประชุมเมือง 

 สวนสัตว์และสวนนก 

 ส่วนนันทนาการและพักผ่อน 

 พื้นที่อื่นๆ
# ทิม ร็อบบินส์
ทิโมธี แฟรนซิส "ทิม" ร็อบบินส์  เกิดเมื่อวันที่ 16 ตุลาคม ค.ศ. 1958 เป็นนักแสดง นักเขียนบท ผู้กำกับภาพยนตร์ โปรดิวเซอร์ภาพยนตร์ นักดนตรี เขาเป็นคู่ชีวิตของนักแสดง ซูเซิน ซาแรนดอน เขาเป็นที่รู้จักในบท นูค ใน Bull Durham ,บทแอนดี ดูเฟรสน์ ใน The Shawshank Redemption และบท เดฟ ใน Mystic River ที่เขาได้รับรางวัลออสการ์ในสาขานักแสดงสมทบชายยอดเยี่ยม
# คิส (วงดนตรีอเมริกัน)
คิส  เป็นวงร็อกอเมริกัน ก่อตั้งวงในนิวยอร์กซิตีในเดือนธันวาคม ค.ศ. 1972 ภาพลักษณ์อันโดดเด่นของวงคือ สมาชิกวงทาสีหน้าตาและชุดแต่งกายอันโดดเด่น วงสร้างชื่อเสียงในช่วงกลางถึงปลายทศวรรษ 1970 กับการแสดงบนเวทีอย่างประณีต ที่มีการพ่นไฟ การบ้วนเลือด กีตาร์ควัน และการจุดพลุไฟ คิสได้รับรางวัลแผ่นเสียงทองคำจากอัลบั้มพวกเขามาแล้ว 24 ครั้งนับถึงวันนี้"Artist Tallies". Billboard. Retrieved October 28, 2007. วงยังมียอดขายมากกว่า 19 ล้านชุดเฉพาะในสหรัฐอเมริกา และขายทั่วโลกมากกว่า 85 ล้านชุดอัลบั้มFalina, Melanie."Kiss My Asshole: Tongue-Wagging Gene Simmons Summons the Kiss Army" . Chicago Innerview.  Retrieved July 30, 2006.

สมาชิกดั้งเดิมคือ พอล สแตนลีย์ (ร้องและกีตาร์รึทึม), จีน ซิมมอนส์ (ร้องและกีตาร์เบส), เอซ เฟรห์เลย์ (กีตาร์ลีดและร้อง) และปีเตอร์ คริสส์ (กลอง เพอร์คัชชันและร้อง) ประสบความสำเร็จและเป็นที่รู้จักมากที่สุด กับการแต่งหน้าและเครื่องแต่งกาย ที่ดูเหมือนคาแรกเตอร์ที่หลุดมาจากหนังสือการ์ตูน คือ เดอะเดมอน (ซิมมอนส์), สตาร์ไชด์ (สแตนลีย์), สเปซแมน (เฟรห์เลย์) และแคตแมน (คริสส์) วงอธิบายว่าแฟน ๆ เป็นผู้เลือกดีไซน์การแต่งหน้าพวกเขา อย่าง "เดอะเดมอน" ที่สะท้อนการถากถางและองค์ประกอบความหม่นหมอง เช่นเดียวกับ พอล สแตนลีย์ที่เป็น "สตาร์ไชด์" เนื่องจากนิสัยที่ดูเป็น "คนรักที่มองโลกในแง่ดีเกินไป" และ "ความโรแมนติกหมดหวัง" ส่วนเอซ เฟรห์ลีย์ การแต่งหน้าแบบ "สเปซแมน" ที่สะท้อนเขาที่ต้องการที่จะขับขี่ยานท่องอวกาศ และต้องการที่จะไปอยู่ดาวดวงอื่น ด้านปีเตอร์ คริสส์ เป็น "แคตแมน" ที่อ้างถึงความเชื่อของคริสส์ที่ชื่อว่าแมวมีเก้าชีวิต อันเนื่องมาจากชีวิตวัยเด็กอันโชกโชนในบรู๊กลิน และเนื่องจากความคิดอันแตกต่างกัน ทั้งคริสส์และเฟรห์ลีย์ ถูกตัดออกจากกลุ่มในปี 1982 และถือเป็นช่วงที่วงเสื่อมความนิยมลงไปในช่วงนี้

ในปี 1983 คิสได้ละการแต่งหน้าออกไปและประสบความสำเร็จกลับมาในช่วงหลังของทศวรรษ กระแสรำลึกคิสในช่วงทศวรรษ 1990 ก็ทำให้เขาประกาศตัวกลับมารวมตัวกันอีกครั้งโดยสมาชิกดั้งเดิม ที่กลับมาแต่งหน้าเช่นเดิม ในปี 1996 ผลก็คือทัวร์ของเขา Kiss Alive/Worldwide/Lost Cities/Reunion Tour ถือเป็นทัวร์ที่ทำรายได้ดีที่สุดในปี 1996 และ 1997 คริสส์และเฟรห์ลีย์ออกไปอีกครั้งและถูกแทนที่โดย อีริก ซิงเกอร์และทอมมี เทเยอร์ ตามลำดับ วงยังคงแสดงแบบแต่งหน้า ขณะที่สแตนลีย์และซิมมอนส์ยังคงเป็นสองสมาชิกคนสำคัญอยู่
# สมเด็จพระเจ้าปัฟโลสแห่งกรีซ
สมเด็จพระเจ้าปัฟโลส (, Pávlos; 14 ธันวาคม ค.ศ. 1901 – 6 มีนาคม ค.ศ. 1964) เป็นพระมหากษัตริย์แห่งกรีซ ตั้งแต่วันที่ 1 เมษายน ค.ศ. 1947 จนกระทั่งสวรรคตใน ค.ศ. 1964

สมเด็จพระเจ้าปัฟโลสเป็นพระญาติชั้นที่ 1 ในเจ้าชายฟิลิป ดยุกแห่งเอดินบะระ และพระราชอัยกาในสมเด็จพระราชาธิบดีเฟลิเปที่ 6 แห่งสเปน

 พระราชประวัติเบื้องต้น 
thumb|upright|left|สมเด็จพระราชาธิบดีปัฟโลสในวัยรุ่น
พระราชสมภพเมื่อวันที่ 14 ธันวาคม ค.ศ. 1901 ณ กรุงเอเธนส์, ราชอาณาจักรเฮเลนิก พระราชโอรสพระองค์ที่ 3 ใน พระเจ้ากอนสตันดีโนสที่ 1 กับ เจ้าหญิงโซฟีแห่งปรัสเซีย พระองค์ทรงเป็นผู้สืบสายเลือดโดยตรงลำดับที่ 5 ของราชวงศ์อิมพีเรียลกรีก (จักรวรรดิไบแซนไทน์) พระองค์ทรงเข้ารับการฝึกในราชนาวีกรีซ 

โดยระหว่างปี ค.ศ. 1917 ถึง ค.ศ. 1920 พระองค์ต้องทรงออกนอกประเทศและลี้ภัยอยู่ในต่างแดนกับพระราชบิดา ครั้งที่สองระหว่าง ค.ศ. 1923 ถึง ค.ศ. 1935 และอีกครั้งในปี ค.ศ. 1941 ถึง ค.ศ. 1946 ครั้งนี้กับพระเชษฐา สมเด็จพระราชาธิบดีเยออร์ยีโอสที่ 2 ในช่วงเวลาส่วนใหญ่ระหว่างสงครามโลกครั้งที่สอง ที่กรีซอยู่ภายใต้การควบคุมของนาซีเยอรมัน พระองค์ร่วมกับรัฐบาลผลัดถิ่นกรีซทั้งในลอนดอนและไคโร กระจายเสียงผ่านวิทยุไปยังชาวกรีกในกรีซ พระองค์เสด็จนิวัติกลับประเทศกรีซเมื่อปี ค.ศ. 1946 ทรงขึ้นครองราชย์เมื่อปี ค.ศ. 1947 ซึ่งต่อจากสมเด็จพระราชาธิบดีเยออร์ยีโอสที่ 2 พระเชษฐาที่เสด็จสวรรคตในระหว่างสงครามกลางเมือง

 การอภิเษกสมรสและพระราชบุตร 
ในวันที่ 9 มกราคม ค.ศ. 1938 พระองค์อภิเษกสมรสกับ เจ้าหญิงฟรีเดอรีเคอแห่งฮันโนเฟอร์ พระญาติองค์แรกเคยถูกถอดออกจากฟรีดริชที่ 3 จักรพรรดิเยอรมัน และ  วิกตอเรีย เจ้าหญิงพระราชกุมารี และพระญาติชั้นที่สองผ่านทางคริสเตียนที่ 9 แห่งเดนมาร์ก ณ กรุงเอเธนส์ และมีโอรสธิดาด้วยกันสามพระองค์ดังนี้
 โซเฟีย สมเด็จพระราชินีแห่งสเปน (พระราชสมภพ: ค.ศ. 1938)
 กอนสตันดีโนสที่ 2 พระมหากษัตริย์เฮเลนส์ (พระราชสมภพ: ค.ศ. 1940)
 ไอรีน (ประสูติ: ค.ศ. 1942)

 เครื่องราชอิสริยาภรณ์ 
 100px เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)ราชกิจจานุเบกษา, แจ้งความสำนักนายกรัฐมนตรี เรื่อง ถวายเครื่องราชอิสริยาภรณ์แด่พระมหากษัตริย์และสมเด็จพระราชินีแห่งประเทศกรีซ , เล่ม ๘๐, ตอน ๓๕ง, ๙ เมษายน พ.ศ. ๒๕๐๖, หน้า ๑๑๐๓
# ตักบีร
ตักบีร  เป็นชื่อสำหรับใช้เรียกวลี "อัลลอฮุอักบัร"  ซึ่งมีความหมายว่า "อัลลอฮ์ทรงเกรียงไกร" (God is great/God is [the] greatest) วลีดังกล่าวนี้ใช้โดยทั่วไปในหมู่ชาวมุสลิมเพื่อแสดงออกถึงศรัทธาในพระเป็นเจ้า (อัลลอฮ์)
 การใช้ 

 ตักบีรในธง
# บรุกลิน
บรุกลิน (ตั้งชื่อตามเมืองในเนเธอร์แลนด์ว่า Breukelen) เป็นหนึ่งใน 5 เบอโรในนครนิวยอร์ก  ตั้งอยู่ทางตะวันตกเฉียงใต้ของควีนส์ ทางปลายสุดของลองไอแลนด์  เป็นเมืองอิสระจนกระทั่งรวมกับนิวยอร์กในปี 1898 บรุกลินถือเป็นเบอโรที่มีประชากรหนาแน่นที่สุดของนิวยอร์กซิตี ด้วยจำนวนผู้อยู่อาศัย 2.5 ล้านคนKings County, New York , United States Census Bureau, December 30, 2006 และหากแยกเป็นเมืองแล้ว ถือว่าเป็นเมืองที่ใหญ่ที่สุดเป็นอันดับ 4 ของสหรัฐอเมริกา

ทีมกีฬาประจำเมืองคือ สโมสรบาสเก็ตบอล บรุกลิน เน็ตส์ ทีมบาสเก็ตบอล ที่เริ่มก่อตั้ง ตั้งแต่ปี คศ. 1967 ที่เริ่มก่อตั้งจากเมืองนิวเจอร์ซี่ ก่อนย้ายมาประจำที่เมืองบรุกลิน ณ สนาม บาร์เคลย์ เซ็นเตอร์ เมื่อปี คศ. 2012
# ปริศนาข้าวไรย์
ปริศนาข้าวไรย์  เป็นนวนิยายสืบสวนที่ประพันธ์โดย อกาธา คริสตี ตีพิมพ์ครั้งแรกในสหราชอาณาจักรโดย Collins Crime Club เมื่อวันที่ 9 พฤศจิกายน พ.ศ. 2496 และตีพิมพ์ในสหรัฐอเมริกาในปีถัดมาโดย Dodd, Mead and Company ฉบับของสหราชอาณาจักรมีราคา 10 ชิลลิง และหกเพนนี ส่วนฉบับของสหรัฐอเมริกามีราคา 2.75 ดอลลาร์สหรัฐ เนื้อเรื่องมี Miss Marple เป็นนักสืบ

 คำอธิบายของชื่อเรื่อง 
ชื่อเรื่องและสาระสำคัญของโครงเรื่องอ้างถึงบทเพลงกล่อมเด็กเช่นเดียวกับนวนิยายอีกหลายเรื่องของ Christie โดยในเรื่องนี้อ้างถึงเพลง ‘’Sing a Song of Sixpence’’

 สรุปโครงเรื่อง 
Rex Fortescue เสียชีวิตขณะดื่มชาตอนเช้าที่สำนักงานของเขา เบาะแสเดียวที่มีคือข้าวไรย์ที่พบในกระเป๋ากางเกง ต่อมาเกิดฆาตกรรมขึ้นอีกสองราย มีเพียง Jane Marple ที่มองเห็นรูปแบบของฆาตกรรม ซึ่งเชื่อมโยงบทเพลงกล่อมเด็กกับเหยื่อฆาตกรรม

 ตัวละคร 
 Rex Fortescue – นักธุรกิจด้านการเงิน มีบุตรชายสองคนและบุตรสาวหนึ่งคน แต่งงานกับภรรยาคนที่สอง
 Adele Fortescue – ภรรยาคนที่สองของ Rex Fortescue มีคนรักชื่อว่า Vivian Dubois
 Percival Fortescue – บุตรชายคนโตของ Rex Fortescue กับภรรยาคนแรก เป็นหุ้นสวนในกิจการของบิดา
 Jennifer Fortescue – ภรรยาของ Percival Fortescue
 Lancelot Fortescue – บุตรชายคนรองของ Rex Fortescueกับภรรยาคนแรก อาศัยอยู่ที่แอฟริกามาเจ็ดปี
 Pat Fortescue – ภรรยาของ Lancelot Fortescue
 Elaine Fortescue – บุตรสาวคนเล็กของ Rex Fortescue
 Gerald Wright – คนรักของ Elaine Fortescure 
 Miss Ramsbottom – พี่สาวภรรยาคนแรกของ Rex Fortescue อายุประมาณแปดสิบปี
 Mary Dove – แม่บ้านในบ้าน Fortescue
 Gladys Martine – สาวใช้ในบ้าน Fortescue
 Ellen – สาวใช้ในบ้าน Fortescue
 Mr. Crump – หัวหน้าคนรับใช้ประจำบ้าน Fortescue
 Mrs. Crump – ภรรยาของ Mr. Crump และเป็นแม่ครัวประจำบ้าน
 Vivian Edward Dubois – ผู้ร่วมเล่นกอล์ฟกับ Adele Fortescue และต่อมาได้สานสัมพันธ์ฉันคนรัก
 Inspector Neele – ตำรวจที่รับผิดชอบคดีฆาตกรรม Rex Fortescue
 Miss Marple – นักสืบสมัครเล่นที่ช่วยเหลือ Inspector Neele
# ซูเกร
ซูเกร  เป็นเมืองหลวงของประเทศโบลิเวีย มีประชากร (ใน ค.ศ. 2006) ทั้งหมด 247,300 คน อยู่สูงจากระดับน้ำทะเล 2,750 เมตรหรือ 9,022 ฟุต เมืองนี้ยังได้รับการจดทะเบียนเป็นแหล่งมรดกโลกใน ค.ศ. 1990 อีกด้วย

ซูเกรเป็นเมืองที่ได้ฉายาว่า "นครสี่นาม" เนื่องจากมีชื่อมาแล้วสี่ชื่อ โดยแรกเริ่มใช้ชื่อว่า "ลาปลาตา" (La Plata) และเปลี่ยนเป็น "ชาร์กัส" (Charcas) และเปลี่ยนเป็น "ชูกิซากา" (Chuquisaca) และเปลี่ยนเป็น "ซูเกร" ใน ค.ศ. 1839 ดังในปัจจุบัน เพื่อเป็นเกียรติแก่ประธานาธิบดีคนแรกของโบลิเวีย คือ อันโตนิโอ โฆเซ เด ซูเกร
# โรดทาวน์
โรดทาวน์  ตั้งอยู่บนบริเวณกลางชายฝั่งทางใต้เกาะทอร์โทลา เป็นเมืองหลวงของหมู่เกาะบริติชเวอร์จิน ซึ่งเป็นดินแดนโพ้นทะเลของบริเตน ใน ค.ศ. 2018 เมืองนี้มีประชากรประมาณ 15,000 คน

ชื่อเมืองมาจากศัพท์ทางการเดินเรือ "The Roads" (บริเวณนอกอ่าวที่เรือสมารถทอดสมอได้)

 ประวัติ 
เมืองแห่งนี้มีประวัติศาสตร์มากมาย ในวันที่ 1 สิงหาคม ค.ศ. 1834 มีการอ่านแถลงการณ์ปลดปล่อยทาสให้เป็นอิสระ ถึงแม้ว่าทาสจะถูกยกเลิกอย่างเป็นทางการแล้วในปี ค.ศ. 1807 ในปี ค.ศ. 1853 ได้มีการก่อจลาจลเนื่องจากการขึ้นภาษีวัว กลุ่มผู้ก่อจลาจลจึงได้เผาเมืองนี้ รวมถึงแหล่งเกษตรกรรมส่วนใหญ่บนเกาะ
# ทหารรับจ้าง
ทหารรับจ้าง  คือ บุคคลที่เข้าร่วมในการขัดกันด้วยอาวุธ (armed conflict) โดยที่มิได้มีเชื้อชาติหรือเป็นสมาชิกของฝ่ายใดฝ่ายหนึ่งของคู่ขัดแย้ง แต่ "มีแรงจูงใจให้เข้าร่วมในการขัดกัน โดยมีความประสงค์ส่วนตัวในค่าตอบแทนที่จะได้รับเป็นสำคัญ ซึ่งอาจจะมากกว่านายทหารผู้อยู่ระดับเดียวกันและปฏิบัติหน้าที่ในกองทัพของผู้ว่าจ้างนั้น" (พิธีสารพิ่มเติม อนุสัญญากรุงเจนีวา ฉบับที่สาม)Protocol Additional to the Geneva Conventions of 12 August 1949, and relating to the Protection of Victims of International Armed Conflicts (Protocol 1) Article 47 "mercenary" in Webster's Dictionary. "one that serves merely for wages; especially a soldier hired into foreign service."

ผู้ที่เป็นทหารอาชีพของกองทัพตามปกติไม่ถือว่าเป็นทหารรับจ้าง แม้ว่าจะได้รับเงินค่าตอบแทนก็ตาม เป็นที่เข้าใจกันโดยทั่วไปว่าทหารรับจ้างเป็นผู้ที่มีอาชีพสู้รบเพื่อเงินตอบแทน คำว่า “ทหารรับจ้าง” จึงเป็นคำที่มีความหมายเป็นนัยยะในทางลบ ถึงแม้ว่าจะมีบางกรณีที่เป็นการยกเว้นก็ตาม

ความแตกต่างระหว่าง “ทหารรับจ้าง” และ “อาสาสมัครต่างด้าว” (foreign volunteer) บางครั้งก็ออกจะคลุมเครือ เพราะจุดประสงค์ในการเข้าร่วมการต่อสู้ของกองทหารด้าวไม่เป็นที่ชัดเจน ตัวอย่างเช่นในกรณีของกองทหารต่างด้าวฝรั่งเศส” (French Foreign Legion) และกองทหารกุรข่า (Brigade of Gurkhas) ที่ไม่ถือว่าเป็น “ทหารรับจ้าง” ภายใต้กฎการยุทธ (laws of war) เพราะแม้ว่าลักษณะของทั้งสองกลุ่มจะตรงกับคำจำกัดความของการเป็นทหารรับจ้างหลายอย่าง ที่ตรงกับที่ระบุไว้ในข้อ 47 ของพิธีสารเพิ่มเติมอนุสัญญากรุงเจนีวา ฉบับที่สาม ค.ศ. 1949 แต่ก็ได้รับการยกเว้นภายใต้ข้อ 47 ข้อย่อย (ก), (ค), (ง),(จ) และ (ฉ) แต่จะอย่างไรก็ตามผู้สื่อข่าวบางคนก็ยังใช้คำว่า “ทหารรับจ้าง” ในการกล่าวถึงกองทหารสองกลุ่มนี้Hall, Macer. Student joins Foreign Legion for his gap year  Sunday Telegraph, 19 March 2000McLynn, Frank. Killer elite  New Statesman 17 January
# ทหารรับจ้างอิตาลี
ผู้นำทหารรับจ้างอิตาลี หรือ คอนดตติเอเร  คือผู้นำของกองทหารรับจ้าง "mercenary" in Webster's Dictionary. "one that serves merely for wages; especially a soldier hired into foreign service." ที่เป็นกองทหารอาชีพที่ไม่ขึ้นต่อผู้ใดโดยเฉพาะ ผู้ที่จะเข้าร่วมในการต่อสู้ก็เมื่อได้รับสัญญาจ้างจากนครรัฐในอิตาลี หรือจากพระสันตะปาปาB. Lenman, B., Anderson, T.,  eds. (2000). Chambers Dictionary of World History, Edinburgh: Chambers Harrap Publishers Ltd., ISBN 0-550-13000-4, p.200  ตั้งแต่ปลายยุคกลางมาจนถึงกลางคริสต์ศตวรรษที่ 16 ในยุคกลาง “คอนดตติเอโร” หมายถึง “ผู้รับสัญญา” (contractor) และมีความหมายเดียวกับภาษาอังกฤษใหม่ว่า “กัปตันทหารรับจ้าง” ที่ตามความหมายแล้วมิได้บ่งถึงสัญชาติของผู้ได้รับจ้าง

คำที่ใช้เรียกทหารรับจ้างในภาษาอิตาลีมาเป็นคำมาตรฐานที่ใช้กันในภาษาอังกฤษในบทเขียนที่เกี่ยวกับสมัยนโปเลียนที่ใช้กันมาจนถึงปลายคริสต์ศตวรรษที่  20 เพราะคำที่ใช้สำหรับทหารอาชีพยังไม่เป็นที่แพร่หลายจนกระทั่งปลายสมัยของสงครามนโปเลียน (ค.ศ. 1800–ค.ศ. 1815) ฉะนั้นคำว่า “คอนดตติเอเร” ในภาษาอังกฤษจึงทหารใดก็ได้ที่ได้รับค่าจ้างประจำ